Държавен вестник, бр. 73, 2006 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  73
(4) Когато светофор указва, че следващият
светофор е затворен, а след това се окаже, че
той е отворен и разрешава преминаване, вла-
кът не спира, а се изпълняват сигналните пока-
зания на последния светофор, пред който се
намира влакът.
(5) Когато е дадена писмена заповед за спи-
ране, влакът спира независимо от показанията
на светофора.
Чл. 293. (1) На влак, спрян със сигнал за
спиране, се разрешава да тръгне:
1. след разрешителен сигнал за тръгване;
2. след разрешение за тръгване от дежурен
работник;
3. след като се спазят и изпълнят изисквани-
ята, предвидени в тази наредба за такива случаи.
(2) Преминаването на затворен или неос-
ветен светофор или на светофор със съмни-
телно показание на светлините се допуска само
с разрешение от дежурния ръководител дви-
жение или от влаковия диспечер, дадено на
машиниста.
Чл. 294. (1) Сигналните средства се поста-
вят и сигналите се подават от дясната страна по
посока движението на железния път или коло-
воза, за който се отнасят.
(2) При двупътни жп линии сигналните сред-
ства се поставят и сигналите се подават за не-
обичайния път от лявата страна.
(3) При трипътни и многопътни жп линии
поставянето на сигнални средства от лявата
страна не се разрешава.
(4) Преносимият забранителен сигнал се
поставя от вътрешната страна на дясната релса
по посока движението на влака.
(5) Постоянните двустранни маневрени све-
тофори се монтират на място, осигуряващо най-
добра видимост.
Чл. 295. (1) Ръчните сигнали при маневра се
подават от страната на коловоза, осигуряваща
по-доброто им възприемане от маневрената и
локомотивната бригада, след предварително
съгласуване между ръководителя на маневрата
и машиниста.
(2) Допуска се сигналите по ал. 1 да се пода-
ват от лявата страна на локомотива по посока
на движението му от:
1. дежурния ръководител движение—при из-
пращане на влаковете;
2. началника на влака (старши кондуктора,
маневриста)—при заминаването на влак от гара
или спирка;
3. маневрената бригада—при извършване-
то на маневра с локомотив с две командни
кабини.
(3) В случаите по ал. 2 сигналите се възпри-
емат от помощник локомотивния машинист и
точно се предават на локомотивния машинист.
Чл. 296. (1) В участък, оборудван с АЛС,
локомотивният машинист задължително изпъл-
нява указанията, които дават постоянните и
временните сигнали.
(2) При различие между указанията на пос-
тоянните и временните сигнали и информаци-
ята на пулта на АЛС в локомотива локомотив-
ният машинист е длъжен да изпълнява указа-
нията на постоянните или временните сигнали
и движи влака с повишено внимание.
Г л а в а  д в а д е с е т  и  п ъ р в а
ПОСТОЯННИ СИГНАЛИ
Раздел I
Видове сигнали
Чл. 297. (1) Според подаваната информация
сигналите са основни и предупредителни.
(2) С основните сигнали се подава информа-
цията, която се изпълнява незабавно.
(3) С предупредителните сигнали се подава
информация за приближаване на влака към
основните сигнали и за показанията им.
Чл. 298. (1) Сигналите са видими и звукови
според начина на възприемането им.
(2) Видимите сигнали се подават чрез опре-
делени цвят, светлина, форма, положение, дви-
жение и брой на сигналните показания, чрез
светофори, семафори, табели, дискове, фенери,
фарове и флагове.
(3) Звуковите сигнали се подават чрез съче-
тание на броя и различната продължителност
на подадените звукове като значението им де-
нем и нощем е едно и също.
Чл. 299. (1) Видимите сигнали са постоянни
(неподвижни) и преносими (подвижни).
(2) Постоянни сигнали са светофорите и се-
мафорите, постоянните сигнали и предсигнали
за намаление на скоростта и сигналите за кон-
тактна мрежа.
(3) Преносими сигнали са табелите, диско-
вете, флаговете и фенерите.
Чл. 300. (1) Според времето за ползването
им сигналите са дневни, нощни и денонощни.
(2) Дневните сигнали се подават само през
деня, при добра видимост, с табели, дискове и
флагове.
(3) Нощни сигнали са цветните светлини на
всички видове сигнални фенери и фарове. Те се
подават и денем при намалена видимост, когато
дневните сигнали не се виждат на разстояние:
1. най-малко 600 m—за сигналите за спиране;
2. най-малко 400 m—за сигналите за нама-
ление;
3. най-малко 200 m—за маневрените сигнали.
(4) Денонощните сигнали се подават през
всяко време на денонощието. Такива са сигна-
лите, подавани със светофорите и семафорите,
сигналите, изработени от светлоотразителна
материя, и звуковите сигнали. В тунелите ви-
наги се подават и употребяват денонощните
сигнали.
Чл. 301. При намалена видимост под 400 m
влаковете, локомотивите и другите возила
се сигнализират и денем с нощните влакови
сигнали.